Διανομή προϊόντων από το ΤΕΒΑ από τον δήμο Θερμαϊκού

Διανομή προϊόντων από τον δήμο Θερμαϊκού στους ωφελούμενους του Προγράμματος Κοινωνικού Εισοδήματος Αλληλεγγύης (ΚΕΑ), οι οποίοι έχουν δηλώσει συμμετοχή και στο πρόγραμμα «Επισιτιστικής και Βασικής Υλικής Συνδρομής για το Ταμείο Ευρωπαϊκής Βοήθειας για τους Απόρους» (ΤΕΒΑ/FEAD), μέσω της Κοινωνικής Σύμπραξης ΠΕ Θεσσαλονίκης (Ανατολικό Τμήμα).

Η διανομή θα πραγματοποιηθεί στους Νέους Επιβάτες, στο χώρο στέγασης των Δομών Βασικών Αγαθών του Δήμου Θερμαϊκού «Κοινωνικό Παντοπωλείο – Συσσίτιο και Κοινωνικό Φαρμακείο», που βρίσκεται στο 21ο χλμ Λ. Θεσσαλονίκης – Μηχανιώνας, στάση ΟΑΣΘ «Ελβετία», σύμφωνα με το παρακάτω πρόγραμμα:

– Δευτέρα 14 Οκτωβρίου 2019, ώρα από 8:30 π.μ. έως 1 μ.μ. ( ωφελούμενοι με επώνυμο από Α έως Λ )

– Τρίτη 15 Οκτωβρίου 2019, ώρα από 8:30 π.μ. έως 1 μ.μ. ( ωφελούμενοι με επώνυμο από Μ έως Ω )

Τα προϊόντα, που θα διανεμηθούν, είναι απορρυπαντικά (χλωρίνη και σκόνη πλυντηρίου), τα οποία οι δικαιούχοι πρέπει να παραλάβουν αυθημερόν.

Οι ωφελούμενοι του παραπάνω προγράμματος θα ειδοποιηθούν ατομικά με μήνυμα.

Κατά την παραλαβή της αντίστοιχης ποσότητας θα πρέπει να προσκομίσουν το δελτίο ταυτότητας τους ή το διαβατήριό τους, το ΑΜΚΑ τους ή εξουσιοδότηση με το γνήσιο της υπογραφής, εφόσον παρουσιαστεί τρίτο πρόσωπο.

Επίσης, θα πρέπει να ληφθεί ειδική μέριμνα για τη μεταφορά των προϊόντων (σακούλες ή καρότσι λαϊκής), καθώς η ποσότητα που θα διανεμηθεί είναι αρκετά μεγάλη.